Man in kritieke toestand nadat petrolhouer ontplofArgieffoto ŉ Man veg om sy lewe in die hospitaal nadat ŉ houer vol brandstof Maandagaand ontplof het. Volgens Chris Botha, woordvoerder van Netcare911, het die voorval kort na 18:00 in Tongaat in KwaZulu-Natal plaasgevind. “Volgens ooggetuies was die man besig om rommel te brand toe ŉ houer vol brandstof wat naby hom gestaan het, vlamgevat en ontplof het.” Botha sê die man het brandwonde oor 90% van sy liggaam opgedoen. Hy is in ŉ kritieke toestand met ŉ ambulans na ŉ nabygeleë hospitaal geneem.